32005D0392
L 130/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 май 2005 година
за изменение на Решение 2004/233/ЕО по отношение на списъка на лаборатории, на които е разрешено да извършват проверки за ефикасността на ваксините против бяс при някои месоядни домашни животни
(нотифицирано под номер С(2005)1439)
(текст от значение за ЕИП)
(2005/392/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 2000/258/ЕО на Съвета от 20 март 2000 г. относно определяне на специален институт, който отговаря за определяне на критериите, необходими за стандартизиране на серологичните тестове за мониторинг на ефикасността на ваксините против бяс (1), и по-специално член 3 от него,
като има предвид, че:
(1)
Решение 2000/258/ЕО определи лабораторията на Agence française de sécurité sanitaire des aliments de Nancy (Лаборатория на AFSSA, Nancy, Франция) като институт, отговорен за създаването на критерии, необходими за стандартизацията на серологични тестове, за да се прави наблюдение на ефикасността на ваксините срещу бяс. Това решение също така предвижда, че AFSSA изпраща на Комисията списък на лабораториите на Общността, на които да бъде разрешено да извършват тези серологични тестове. Следователно, Лабораторията на AFSSA в Nancy използва установената система на тестове за пригодност, за да оцени лабораториите с оглед да им бъде разрешено да извършват серологични тестове.
(2)
Решение 2004/233/ЕО на Комисията от 4 март 2004 г. относно разрешаването на определени лаборатории да контролират ефикасността на ваксинирането против бяс при някои месоядни домашни животни (2) определи списък на одобрените лаборатории в държавите-членки на основание на резултатите от тестовете за пригодност, съобщени от Лабораторията на AFSSA в Nancy.
(3)
Пет лаборатории, съответно в Чешката република, Естония, Латвия, Литва и Унгария, са одобрени от Лабораторията на AFSSA в Nancy в съответствие с разпоредбите на Решение 2000/258/ЕО.
(4)
Следователно е подходящо тези пет лаборатории да бъдат добавени в списъка на одобрените лаборатории в държавите-членки, така както е определено в приложението към Решение 2004/233/ЕО.
(5)
Следователно Решение 2004/233/ЕО следва да бъде съответно изменено.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение I към Решение 2004/233/ЕО се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 17 май 2005 година.